Защо CBD продуктите се продават като козметични или етерични масла?
Всички хранителни продукти, които съдържат в себе си канабиноиди (какъвто е и канабидиола CBD), биват регулирани от Европейското законодателство, в частност Регламента за новите храни, който бива спазван и от България. Накратко този регламент гласи, че храна или хранителна добавка, която не е на пазара преди датата 15 май 1997г., попада в списъка с т.нар. "нови храни". Българските власти, в лицето на Българската агенция по безопасност на храните (БАБХ), забраняват продажбата на хранителни добавки с наличие на канабидиол. За сметка на това, канабидиола, както и използването на други непсихотропни канабиноиди, биват разрешени като добавки в козметични продукти, прието с разрешение на Европейската комисия от края на 2019г. Това дава възможност на търговците да продължават да продават продуктите легално на територията на ЕС и България.